rejauldu/bengali-wikipedia huggingface dataset:
thumb|250px|মেন্ডেট দলিলের কভার, ১৯২২। সিরিয়া ও লেবাননে ফরাসি মেন্ডেট (১৯২৩−১৯৪৬),League of Nations Official Journal, Vol 3, August 1922, p. 1013 (,  ) ছিল প্রথম বিশ্বযুদ্ধ ও উসমানীয় সাম্রাজ্যের বিভাজনের পর লীগ অব নেশনসের একটি মেন্ডেট।  যুদ্ধশেষ হওয়ার পরের দুই বছর ব্রিটেন ও ফ্রান্সের মধ্যে স্বাক্ষরিত সাইকস-পিকট চুক্তি মোতাবেক ব্রিটিশরা উসমানীয় মেসোপটেমিয়ার (আধুনিক ইরাক) অধিকাংশ ও উসমানীয় সিরিয়ার দক্ষিণ অংশ (ফিলিস্তিন ও ট্রান্সজর্ডান) নিয়ন্ত্রণ করত। অন্যদিকে ফরাসিরা উসমানীয় সিরিয়ার বাকি অংশ (আধুনিক সিরিয়া, লেবানন, আলেক্সান্ড্রেটা) ও তুরস্কের দক্ষিণপূর্ব অংশ নিয়ন্ত্রণ করত। ১৯২০ এর দশকে ব্রিটিশ ও ফরাসিদের নিয়ন্ত্রিত ভূখণ্ডগুলো লীগ অব নেশনসের মেন্ডেট প্রক্রিয়ার মাধ্যমে আনুষ্ঠানিক স্বীকৃতির মধ্যে আসে। ১৯২৩ সালের ২৩ সেপ্টেম্বর ফ্রান্সকে সিরিয়ার জন্য মেন্ডেট প্রদান করা হয়।  ফরাসিদের প্রশাসন কয়েকটি ভিন্ন আঞ্চলিক রাষ্ট্রগত কাঠামোর মাধ্যমে পরিচালিত হত। এর মধ্যে ছিল সিরিয়ান ফেডারেশন (১৯২২-২৪), স্টেট অব সিরিয়া (১৯২৪-৩০), সিরিয়ান রিপাবলিক (১৯৩০-১৯৫৮) এবং স্টেট অব গ্রেটার লেবানন, আলাউইট স্টেট ও জাবাল দ্রুজ স্টেট নামক ক্ষুদ্র রাষ্ট্র।  ১৯৪৩ সাল পর্যন্ত এই মেন্ডেট টিকে ছিল। এসময় দুইটি সিরিয়া ও লেবানন দুটি স্বাধীন রাষ্ট্র হিসেবে আত্মপ্রকাশ করে। হাতায় প্রদেশ ১৯৩৯ সালে তুরস্কের সাথে যোগ দেয়। ১৯৪৬ সালে ফরাসি সেনারা সিরিয়া ও লেবানন থেকে সম্পূর্ণভাবে চলে যায়।  আরও দেখুন  সিরিয়ার ইতিহাস  উসমানীয় সিরিয়া  রোমান সিরিয়া  ফরাসি ঔপনিবেশিক পতাকা  ফরাসি ঔপনিবেশিক সাম্রাজ্য  ফরাসি লেবানিজ  তথ্যসূত্র  Timeline of the French Mandate period Mandat Syria-Liban ... (1920–1946) La Syrie et le mandat français (1920–1946) Les Relations franco-libanaises dans le cadre des relations Internationales  বিষয়শ্রেণী:সিরিয়া ও লেবাননে ফরাসি মেন্ডেট বিষয়শ্রেণী:লীগ অব নেশনসের মেন্ডেট বিষয়শ্রেণী:লেবাননের ইতিহাস বিষয়শ্রেণী:সিরিয়ার ইতিহাস বিষয়শ্রেণী:লেভান্টের ইতিহাস বিষয়শ্রেণী:মধ্যপ্রাচ্যের প্রাক্তন দেশ বিষয়শ্রেণী:প্রাক্তন ফরাসি উপনিবেশ বিষয়শ্রেণী:পূর্ব-ভূমধ্যসাগরীয় অঞ্চলের ইতিহাস বিষয়শ্রেণী:মধ্যপ্রাচ্যের প্রাক্তন রাষ্ট্র বিষয়শ্রেণী:এশিয়ায় প্রাক্তন উপনিবেশ
দেবেশ মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে  তিনি পশ্চিমবঙ্গ বিধানসভায় হিঙ্গলগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:উত্তর চব্বিশ পরগনা জেলার ব্যক্তি
নারেনমার্শ হল একটি মার্চ সংগীতের রচনা, যা বিশেষভাবে ফাস্টনাখট উৎসবে বাজানো হয়, বিশেষ করে ঐতিহ্যবাহী সোয়াবিয়ান-অ্যালেমান্নিক ফাস্টনাখট-। প্রায় প্রতিটি শহরের নিজস্ব নারেনমার্শ রয়েছে। এই মার্চ সংগীতগুলো মূলত নারেন বা কার্নিভালের অংশগ্রহণকারীদের প্যারেড ও অন্যান্য জনসমাবেশে বাজানো হয়। অনেক নারেনমার্শ এর জন্য গানও লেখা হয়েছে, যা অংশগ্রহণকারী ও দর্শকরা একসঙ্গে গাইতে পারেন।   ইতিহাস  ১৮৪০ সালে মাইনৎসে রচিত নারহালামার্শকে ফাস্টনাখটের জন্য বিশেষভাবে সাজানো প্রথম মার্চ সংগীত হিসেবে গণ্য করা হয়। এটি একটি ফরাসি অপেরার সুর ও থিম ব্যবহার করে তৈরি করা হয়েছে।  রটওয়াইলের "নারেনমার্শ" সম্ভবত সোয়াবীয়-আলেমানিক ফাসনেট উৎসবের প্রথম নিবেদিত সঙ্গীত এবং এটি ১৮৮২ সালে হাইনরিখ ফন বাসেলে রচনা করেছিলেন। এটি প্রথমবার একটি হল-অনুষ্ঠানে পরিবেশিত হয়। ১৯১১ সালে সংগীত পরিচালক স্যান্ডার এটি পুনরায় আবিষ্কার করেন, সামরিক বাদ্যযন্ত্রের জন্য নতুন করে সাজান এবং শহরের অর্কেস্ট্রার সঙ্গে প্যারেডে বাজান।  ১৯১৯ সালে ওটো উলফ এই সুরের জন্য একটি গান লেখেন। অনুবাদ অনুযায়ী, এই গানে রটওয়াইলের ফাসনেট উৎসবকে এভাবে বর্ণনা করা হয়েছে:  "যতদিন শহরের শিরায় রক্ত প্রবাহিত হবে, আমরা ফাসনেট উদযাপন করব, তার সমস্ত মহিমায়।  পরম্পরাকে ধরে রাখব, কখনো পথভ্রষ্ট হব না।  সবাই আনন্দ পাবে, কারও কোনো ক্ষতি হবে না।"Winfried Hecht, Rottweil 1802–1970: Von der Reichsstadt zur Großen Kreisstadt. 1997, p.166  উৎসবের জন্য বিশেষভাবে রচিত মার্চ সঙ্গীতগুলোর পাশাপাশি, প্রচলিত কিছু মার্চও ফাসনেট প্যারেডে নিয়মিত বাজানোর মাধ্যমে "নারেনমার্শ" হয়ে ওঠে। যেমন, "আল্টইয়াগারমার্শ" একটি বহুল প্রচলিত সুর। এটি মূলত "ফ্রাইভিলিগেন ইয়াগার মার্চ" নামে ১৮১৩ সালের জার্মান যুদ্ধ অভিযানের জন্য ১৮১৩ থেকে ১৮১৫ সালের মধ্যে রচিত হয়েছিল, কিন্তু এখনো ফাসনেটে বাজানো হয়।  রটওয়াইলে, সাধারণত যুব অর্কেস্ট্রা প্যারেডে এটি পরিবেশন করে। মেয়ার্সবুর্গ ও কিবিঙ্গেনে একে "নারেনমার্শ" নামেই ডাকা হয়, আর জুরিখে এটি "সেক্সেলয়টেন-মার্শ" নামে পরিচিত।   তথ্যসূত্র    বহির্সংযোগ    রটওয়েল থেকে ন্যারেনমার্শের পাঠ্য  Rottweil থেকে নারনমার্শের সঙ্গীত (MP3-ফাইল 3,24 MB)    বিষয়শ্রেণী:জার্মানির সংস্কৃতি বিষয়শ্রেণী:লোকজ্ঞান বিষয়শ্রেণী:জার্মানির সঙ্গীত
অ্যাঞ্জেলিনে মুরিমিরোয়া হলেন জিম্বাবুয়ের একজন নারীবাদী, যিনি আফ্রিকায় নারী শিক্ষার প্রসারে কাজ করে চলা ক্যামফেডের এক্সিকিউটিভ ডিরেক্টর হিসেবে কর্মরত আছেন। ২০১৭ সালে তিনি বিবিসি ১০০ নারী র তালিকায় স্থান পেয়েছিলেন।   কর্মজীবন  অ্যাঞ্জেলিনে মুরিমিরোয়া বেড়ে উঠেছেন জিম্বাবুয়ের ডেনহেরেতে। নব্বইয়ের দশকে তিনি মাধ্যমিক বিদ্যালয়ে পড়াকালীন সময়ে ক্যামফেড থেকে শিক্ষার জন্য অর্থ সহায়তা ছাড়াও স্কুল ইউনিফরম, জুতা ও স্কুলের জন্য প্রয়োজনীয় জিনিসপত্র লাভ করেন।  ক্যামফেডের আফ্রিকা বিভাগের এক্সিকিউটিভ ডিরেক্টর হবার আগে তিনি পশ্চিম ও পূর্ব আফ্রিকা অঞ্চলে ক্যামফেডের এক্সিকিউটিভ ডিরেক্টর হিসেবে দায়িত্ব পালন করেছেন। ১৯৯৮ সালে তিনি ক্যামফেড অ্যালুমনাই অ্যাসোসিয়েশন প্রতিষ্ঠা করেন। প্রথম দিকে অল্পসংখ্যক সদস্য থাকলেও ২০১২ সালে আফ্রিকার পাঁচটি দেশের ১৭,০০০ সদস্য এই নেটওয়ার্কের সাথে যুক্ত ছিল। ২০১৭ সালে ক্যামফেড অ্যালুমনাই নেটওয়ার্কে সদস্য সংখ্যা এক লাখ অতিক্রম করে। ২০০৬ সালে তিনি উইমেন্স ওয়ার্ল্ড সামিট ফাউন্ডেশন থেকে উইমেন্স ক্রিয়েটিভিটি ইন রুরাল লাইফ প্রাইজ লাভ করেন। ২০০৯ সালে তার জীবন কাহিনি হাফ দ্য স্কাই পুস্তকে বর্ণিত হয়েছিল ; পুস্তকটি রচনা করেছেন পুলিৎজার পুরস্কারবিজয়ী দম্পতি শেরিল উডান ও নিকোলাস ক্রিস্টফ।  ২০১৬ সালে ক্যামফেডের একটি অনুষ্ঠানে তিনি যোগ দিয়েছিলেন যেখানে অস্ট্রেলিয়ার সাবেক প্রধানমন্ত্রী জুলিয়া গিলার্ড ক্যামফেডের অভিভাবক হিসেবে নিযুক্ত হয়েছিলেন। ২০১৭ সালে তিনি ক্লারা লায়নেল ফাউন্ডেশন কর্তৃক ডায়মন্ড বল অনার্স পুরস্কার লাভ করেন। এছাড়া, ২০১৭ সালে তিনি বিবিসি ১০০ নারী র তালিকায় স্থান পেয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিবিসি ১০০ নারী বিষয়শ্রেণী:১৯৮০-এর দশকে জন্ম
থাম্ব|278x278পিক্সেল| Hugh Fortescue, 4th Arl Fortescue (1854-1932), KCB, ADC, লর্ড লেফটেন্যান্ট অফ ডেভন, লেফটেন্যান্ট কর্নেল অফ রয়্যাল নর্থ ডেভন হুসারস থাম্ব|236x236পিক্সেল| Hugh Fortescue, 4th Earl Fortescue (1854-1932)। জন মায়ালের একটি ছবি থেকে জোসেফ ব্রাউনের খোদাই করা ডান|থাম্ব| "দ্য ডেভন এবং সমারসেট", <i id="mwGA">এপের</i> দ্বারা ভিসকাউন্ট এব্রিংটনের ব্যঙ্গচিত্র, ভ্যানিটি ফেয়ার 19 ফেব্রুয়ারি 1887 হাগ ফোর্টস্কু, চতুর্থ আর্ল ফোর্টস্কু  (১৬ এপ্রিল ১৮৫৪ - ২৯ অক্টোবর ১৯৩২), ১৮৬১ থেকে ১৯০৫ সাল পর্যন্ত স্টাইল করা ভিসকাউন্ট এব্রিংটন, একজন ইংরেজ উদার রাজনীতিবিদ ছিলেন যিনি ১৮৮১ থেকে ১৮৯২ পর্যন্ত হাউস অফ কমন্সে বসেছিলেন এবং পরে লর্ড হাউসে ছিলেন। তার বাবার পিরেজ । তিনি শিকার-ক্ষেত্রে একজন বিখ্যাত ক্রীড়াবিদ ছিলেন।   কর্মজীবন    সংসদীয় কর্মজীবন  ১৮৮১ সালে ফোর্টস্কু টাইভারটনের জন্য একজন উদার সংসদ সদস্য (এমপি) হিসাবে নির্বাচিত হন এবং ১৮৮৫ সাল পর্যন্ত আসনটি অধিষ্ঠিত করেন যখন আসন পুনর্বণ্টন আইন ১৮৮৫ এর অধীনে প্রতিনিধিত্ব কমিয়ে একজন সদস্য করা হয়। ১৮৮৫ সালে তিনি টাভিস্টকের জন্য এমপি নির্বাচিত হন। ১৮৮৬ সালে আয়ারল্যান্ডের হোম রুল নিয়ে লিবারেলরা বিভক্ত হলে, তিনি বিচ্ছিন্ন লিবারেল ইউনিয়নবাদীদের সাথে যোগ দেন। তিনি ১৮৯২ সাল পর্যন্ত আসনটি অধিষ্ঠিত করেছিলেন।   তথ্যসূত্র   বিষয়শ্রেণী:টাভিস্টকের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:ইংল্যান্ডের নির্বাচনী এলাকা থেকে লিবারেল ইউনিয়নিস্ট পার্টির সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:১৯৩২-এ মৃত্যু বিষয়শ্রেণী:১৮৫৪-এ জন্ম বিষয়শ্রেণী:ফোর্টস্কু পরিবার
হবিগঞ্জ গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।   অবস্থান  হবিগঞ্জ গ্যাসক্ষেত্রের অবস্থান সিলেট বিভাগের হবিগঞ্জ জেলার মাধবপুর উপজেলায়, যা রাজধানী ঢাকা থেকে প্রায় ১০০ কিলোমিটার উত্তর-পূর্ব দিকে। এটি ১১ কিমি দীর্ঘ এবং ৪.৫ কিমি প্রশস্ত এলাকা জুড়ে বিস্তৃত।   আবিষ্কার  পাকিস্তান শেল ওয়েল কোম্পানি ১৯৬৩ সালে এই গ্যাসক্ষেত্রটি আবিষ্কার করে।   খনন ও কূপ  এখান হতে উল্লম্ব-পদ্ধতিতে খননকৃত ৫,১০০ ফুট হতে ১১,৫০০ ফুট গভীরতার দশটি কূপ এবং পার্শ্বপ্রসারণ-পদ্ধতিতে খননকৃত ১১,৫৫২ ফুট গভীরতার একটি কূপের মাধ্যমে বিভিন্ন সময় গ্যাস উত্তোলন করা হয়েছে, যেগুলো ৪,৩৫৭ হতে ৯,৯১০ ফুট গভীরে অবস্থিত।   মজুদ ও উত্তোলন  এটি দেশের অন্যতম বৃহৎ গ্যাসক্ষেত্র। পেট্রোবাংলার হিসাব অনুযায়ী, এখানে মোট উত্তোলনযোগ্য গ্যাসের মজুদ ২,৭৮৭ বিলিয়ন ঘনফুট (বিসিএফ)। ১৯৬৮ সাল থেকে এখান হতে গ্যাস উত্তোলন করা শুরু করা হলেও অত্যধিক পানি উৎপাদনের কারণে এর চারটি কূপ থেকে গ্যাস উৎপাদন স্থগিত করা হয়; বর্তমানে এখান থেকে গড়ে দৈনিক ২২৫ মিলিয়ন ঘনফুট গ্যাস উত্তোলন করা হচ্ছে।   বর্তমান অবস্থা  বর্তমানে এই গ্যাসক্ষেত্রটিতে অবশিষ্ট আছে মাত্র ৩৪৫ দশমিক ৫ বিলিয়ন ঘনফুট গ্যাস।   আরও দেখুন   বাংলাদেশের প্রাকৃতিক গ্যাসক্ষেত্রের তালিকা   তথ্যসূত্র   বহিঃসংযোগ  হবিগঞ্জ গ্যাসক্ষেত্র - বাংলাদেশ গ্যাস ফিল্ডস কোম্পানি লিমিটেড, ব্রাহ্মণবাড়িয়া'এর তথ্য বাতায়নে।  বিষয়শ্রেণী:১৯৬৩-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:সিলেট বিভাগের অর্থনীতি বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
thumb|300px|স্কটল্যান্ডের রাইনি থেকে গৃহিত রাইনি চার্ট স্কটল্যান্ডের রাইনি গ্রামের নিকট অবস্থিত রাইনি চার্ট হল আদি ডেভনিয়ান যুগের একটি জীবাশ্ম ডিপোসিট। আদিকালের উদ্ভিদ, ছত্রাক, লাইকেন এবং অন্যান্য জীবাশ্ম এখানে পূর্ণরূপে সঞ্চিত আছে। এই ধরনের ডিপোসিটকে ল্যাগেরস্টাট  বলা হয়। একটি উপপাতালিক-নিঃসারী শিলার আস্তরণের নিচে অবস্থান করে। এই চার্টটে প্রাচীন উদ্ভিদ, সন্ধিপদী, শৈবাল প্রভৃতির পূর্ণাঙ্গ জীবাশ্ম পাওয়া গেছে। উদ্ভিদের জল সংবহন তন্ত্র, স্পোরাঞ্জিয়া ইত্যাদিও মেলে।  এই জীবাশ্ম সঞ্চয়টি দুটি কারণে গুরুত্বপূর্ণ। এক, এটি ৪১০ মিলিয়ান বছর আগের। যখন জীবেরা জল থেকে স্থলে উঠে আসছিল। দুই, এখানে থাকা স্পেসিমেনগুলিতে সুক্ষ্মাতি সুক্ষ্ম গঠন পরিষ্কারভাবে বুঝাযায়। এই চার্টে উদ্ভিদের পত্ররন্ধ্র এবং গুড়ীর লিগনিন পাওয়া গেছে। তাছাড়াও ট্রাইগনটারবিডদের বুকলাং পাওয়া গেছে। রাইনি চার্টে এমন কিছু জীবাশ্ম পাওয়া গেছে জেখানে লক্ষ্য করা গেছে যে, ছত্রাকের হাইফি উদ্ভিদের ভিতরে ঢুকছে, যা মাইকোরাইজার অন্যতম প্রাচীন উদাহরণ। অবস্থান রাইনি চার্ট রাইনি গ্রামের নীচে অন্তত ১ মিটার মাটির নীচে আছে, তাই এখান থেকে জীবাশ্ম আহরণ 'অতি সহজ' নয়। এর দ্বিতীয় অংশটি রাইনি থেকে ৭০০ মি দূরে অবস্থিত এবং উইন্ডিফিল্ড চার্ট নামে পরিচিত। রাইনি চার্ট মাটির নীচে স্ট্রাইক বরাবর ৮০ মি এবং ডিপ বরাবর ৯০ মি বিস্তৃ।  গবেষণার ইতিহাস গঠনের শর্ত সংরক্ষন আদি ইকোসিস্টেম তথ্যসূত্র  বিষয়শ্রেণী:স্কটল্যান্ডে জীবাশ্মবিদ্যা বিষয়শ্রেণী:জীবাশ্মবিদ্যা
মোহাম্মদ হানিফা মোহাম্মদ (১৫ জুন ১৯২১ - ২৬ এপ্রিল ২০১৬) ছিলেন একজন শ্রীলঙ্কার রাজনীতিবিদ। মোহাম্মদ শ্রীলঙ্কার সংসদের ১৪তম স্পিকার হিসেবে দায়িত্ব পালন করার পাশাপাশি একজন প্রাক্তন সংসদ সদস্য এবং সরকারের মন্ত্রী ছিলেন মোহাম্মদ ছিলেন প্রথম শ্রীলঙ্কান মুর যিনি ১৯৬০ থেকে ১৯৬২ সাল পর্যন্ত কলম্বোর মেয়র হিসেবে দায়িত্ব পালন করেছিলেন।   প্রারম্ভিক জীবন ১৯২১ সালের ১৫ জুনে জন্মগ্রহণ করেন।মোহাম্মদ  কলম্বোর ওয়েসলি কলেজে শিক্ষা লাভ করেন। স্কুল শিক্ষা সম্পন্ন করার পর, তিনি কারগিলস লিমিটেডে যোগ দেন এবং সেখানে শ্রমিক ইউনিয়ন কর্মকাণ্ডে সক্রিয় হন। পরবর্তীতে তিনি পারিবারিক শিপিং প্রতিষ্ঠান **নগুর মীরা অ্যান্ড সন্স**-এ যোগ দেন। তার দাদা মরহুম আবদুর রহমান ছিলেন সিলনের আইন পরিষদের সদস্য। রাজনৈতিক জীবন  মোহামেদ রাজনীতিতে প্রবেশ করেন মালিগাওয়াত্তা ওয়ার্ড থেকে কলম্বো মিউনিসিপাল কাউন্সিলে নির্বাচিত হয়ে। তিনি ১৯৬০ থেকে ১৯৬২ সাল পর্যন্ত কলম্বোর মেয়র হিসেবে দায়িত্ব পালন করেন। ১৯৬৫ সালের সাধারণ নির্বাচনে তিনি ইউনাইটেড ন্যাশনাল পার্টির (UNP) প্রার্থী হিসেবে বোরেলা আসন থেকে প্রতিদ্বন্দ্বিতা করেন এবং লংকা সম সমাজ পার্টি (LSSP)-এর প্রার্থী ভিভিয়েন গুনেওয়ার্দেনাকে পরাজিত করে সংসদ সদস্য নির্বাচিত হন। তবে ১৯৭০ সালের সাধারণ নির্বাচনে তিনি LSSP প্রার্থী কুসালা অভয়বর্ধনের কাছে ১৬,৪২১ ভোটের বিপরীতে ১৫,৮২৯ ভোট পেয়ে পরাজিত হন।   ১৯৭৭ সালের সাধারণ নির্বাচনে তিনি পুনরায় সংসদ সদস্য নির্বাচিত হন এবং পরবর্তী প্রতিটি নির্বাচনে জয়ী হয়ে ২০১০ সাল পর্যন্ত সংসদ সদস্য হিসেবে দায়িত্ব পালন করেন। ১৯৭৭ সালে রাষ্ট্রপতি জে.আর. জয়াবর্ধনে তাকে মন্ত্রিসভায় অন্তর্ভুক্ত করে পরিবহনমন্ত্রী হিসেবে নিয়োগ দেন।  তথ্য সূত্র   বিষয়শ্রেণী:শ্রীলঙ্কান রাজনীতিবিদ বিষয়শ্রেণী:১৯২১-এ জন্ম
গড ব্লেস আওয়ার হোমল্যান্ড ঘানা (ইংরেজি: God Bless Our Homeland Ghana; বাংলা: "ঈশ্বর আমাদের মাতৃভূমি ঘানাকে আশীর্বাদ কর") ঘানার জাতীয় সঙ্গীত। এর কথা এবং সুরকার দিয়েছেন ফিলিপ গেবহো। এটি ১৯৫৭ সালে স্বাধীনতার ওপর অবলম্বন করেছিল।www.nationalanthems.info  বর্তমান অংশটি ১৯৬৬ সালের সামরিক অভ্যুথানের কিছু সময় পরে বেছে নেওয়া হয়েছিল। সেই সময় ফিলিপ গেবহোর লেখা সঙ্গীতটি বাতিল করা হয়েছিল এবং শুরু করা হয়েছিল:en.wikipedia.org  গানের কথা বাংলা অনুবাদLift high the flag of Ghana,  The gay star shining in the sky, etc. ঘানার উচ্চ পতাকা উত্তোলন কর, আকাশে সমকামী তারকার উজ্জ্বলে, ইত্যাদি।   গানের কথা এবং অনুবাদ  বর্তমান জাতীয় সঙ্গীতটি ব্যবহার করা হয় তা ১৯৭০ সালে একটি ছাত্র মাইকেল কোয়ামি বোডজো দ্বারা লেখা হয়েছে।  ইংরেজি ভাষায় গানের কথা   বাংলা অনুবাদপ্রথম স্তবকGod bless our homeland Ghana And make our nation great and strong, Bold to defend forever The cause of Freedom and of Right; Fill our hearts with true humility, Make us cherish fearless honesty, And help us to resist oppressors' rule With all our will and might for evermore.ঈশ্বর আমাদের মাতৃভূমি ঘানাকে আশীর্বাদ কর . . . . . . .দ্বিতীয় স্তবকHail to thy name, O Ghana, To thee we make our solemn vow: Steadfast to build together A nation strong in Unity; With our gifts of mind and strength of arm, Whether night or day, in the midst of storm, In ev'ry need, whate'er the call may be, To serve thee, Ghana, now and evermore.. . . . . . . .তৃতীয় স্তবকRaise high the flag of Ghana And one with Africa advance; Black star of hope and honour To all who thirst for liberty; Where the banner of Ghana freely flies, May the way to freedom truly lie; Arise, arise, O sons of Ghanaland, And under God march on for evermore!. . . . . . . .   তথ্যসূত্র    বহিঃসংযোগ   ঘানার অডিও জাতীয় সঙ্গীত  বিষয়শ্রেণী:জাতীয় সঙ্গীত বিষয়শ্রেণী:ঘানার জাতীয় প্রতীক বিষয়শ্রেণী:আফ্রিকার জাতীয় সঙ্গীত
দারোয়ানী রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।  অবস্থান দারোয়ানী রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।  ইতিহাস  পরিষেবা দারোয়ানী রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: নীলসাগর এক্সপ্রেস রূপসা এক্সপ্রেস সীমান্ত এক্সপ্রেস   বরেন্দ্র এক্সপ্রেস তিতুমীর এক্সপ্রেস চিলাহাটি এক্সপ্রেস ও  লোকাল ট্রেন।  তথ্যসূত্র  বিষয়শ্রেণী:নীলফামারী জেলার রেলওয়ে স্টেশন
জ্ঞানেন্দ্রমোহন ঠাকুর (২৪ জানুয়ারি, ১৮২৬ – ৫ জানুয়ারি, ১৮৯০) ছিলেন আইনবিদ্যার ইতিহাসে প্রথম এশীয় ব্যারিস্টার।Sengupta, Subodh Chandra and Bose, Anjali (editors), Sansad Bangali Charitabhidhan (Biographical dictionary) Vol I, 1976/1998, , p. 184, Sahitya Sansad,   প্রথম জীবন  জ্ঞানেন্দ্রমোহন ঠাকুর ছিলেন ঠাকুর পরিবারের পাথুরিয়াঘাটা শাখার গোপীমোহন ঠাকুরের (হিন্দু কলেজের অন্যতম প্রতিষ্ঠাতা) পৌত্র এবং প্রসন্নকুমার ঠাকুরের পুত্র। হিন্দু কলেজে তার সহপাঠী ছিলেন রাজনারায়ণ বসু ও গোবিন্দ্রচন্দ্র দত্ত (তরু দত্তের পিতা)। ১৮৪১ সালে মাসিক ৪০ টাকা সিনিয়র স্কলারশিপ নিয়ে ১৮৪২ সালে কলকাতা মেডিক্যাল কলেজে ভর্তি হন। যদিও তিনি চিকিৎসাবিদ্যার পাঠ সমাপ্ত করেননি।  ১৮৫১ সালে শিক্ষক কৃষ্ণমোহন বন্দ্যোপাধ্যায়ের প্রভাবে জ্ঞানেন্দ্রমোহন খ্রিস্টধর্মে দীক্ষিত হন এবং কৃষ্ণমোহনের কন্যা কমলমণিকে বিবাহ করেন। এর ফলে প্রসন্নকুমার তাকে ত্যাজ্যপুত্র ঘোষণা করেন এবং সম্পত্তির উত্তরাধিকার থেকে বঞ্চিত করেন।Deb, Chitra, Jorasanko and the Thakur Family, in Calcutta, the Living City, Vol I, edited by Sukanta Chaudhuri, p. 65, Oxford University Press,  প্রসন্নকুমার তার বিশাল সম্পত্তি ভ্রাতুষ্পুত্র মহারাজা বাহাদুর স্যার যতীন্দ্রমোহন ঠাকুরকে দান করে গিয়েছিলেন।Cotton, H.E.A., Calcutta Old and New, 1909/1980, p. 345, General Printers and Publishers Pvt. Ltd. অবশ্য জ্ঞানেন্দ্রমোহন পরে মামলা করে সম্পত্তির কিছু অংশ পেয়েছিলেন।   পরবর্তী জীবন  ১৮৫৯ সালে চিকিৎসার জন্য জ্ঞানেন্দ্রমোহন সস্ত্রীক ইংল্যান্ডে যান। আরোগ্যলাভের পর তিনি লন্ডন বিশ্ববিদ্যালয়ে হিন্দু আইন ও বাংলা ভাষার শিক্ষক রূপে যোগদান করেন। আইন পরীক্ষায় উত্তীর্ণ হয়ে ১৮৬২ সালে তিনি লিঙ্কন’স ইনে বারে ডাক পান। তিনিই ছিলেন প্রথম এশীয় ব্যারিস্টার। ১৮৬৪ সালে জ্ঞানেন্দ্রমোহন ভারতে ফিরে আসেন এবং ১৮৬৫ সালে কলকাতা হাইকোর্টে যোগ দেন।  ১৮৬৯ সালে স্ত্রীর মৃত্যুর পর দুই কন্যা ভবেন্দ্রবালা ও সত্যেন্দ্রবালাকে নিয়ে জ্ঞানেন্দ্রমোহন ইংল্যান্ডে ফিরে যান। ১৮৭৭ সালে সত্যেন্দ্রনাথ ঠাকুরের স্ত্রী জ্ঞানদানন্দিনী দেবী পুত্রকন্যা নিয়ে ইংল্যান্ডে গিয়ে কিছুদিনের জন্য তার বাড়িতে উঠেছিলেন।Devi Choudhurani, Indira, Smritisamput, , Rabindrabhaban, Viswabharati, pp. 3-4 ইংল্যান্ডেই জ্ঞানেন্দ্রমোহনের মৃত্যু হয়। তাকে লন্ডনের ব্রম্পটন কবরখানায় সমাহিত করা হয়।   পাদটীকা   বিষয়শ্রেণী:১৮২৬-এ জন্ম বিষয়শ্রেণী:১৮৯০-এ মৃত্যু বিষয়শ্রেণী:লন্ডন বিশ্ববিদ্যালয়ের শিক্ষক বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:খ্রিস্টধর্মে ধর্মান্তরিত ব্যক্তিত্ব বিষয়শ্রেণী:ভারতীয় ব্যারিস্টার বিষয়শ্রেণী:ভারতীয় খ্রিস্টান বিষয়শ্রেণী:কলকাতার ব্যক্তি বিষয়শ্রেণী:ঠাকুর পরিবার বিষয়শ্রেণী:বাংলার নবজাগরণের প্রবক্তা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি খ্রিস্টান
ব্যবহার The infobox may be added by pasting the template as shown below into an article and then filling in the desired fields. Any parameters left blank or omitted will not be displayed. {{Infobox spy | name              = | nickname          = | image             = | caption           = | allegiance        = | service           = | serviceyears      = | rank              = | operation         = | award             = | codename1         = | codename2         = | codename3         = | codename4         = | codename5         = | codename6         = | codename7         = | codename8         = | codename9         = | other             = | birth_name        = | birth_date        = {{Birth date and age|YYYY|MM|DD}} | birth_place       = | death_date        = <!-- {{Death date and age|YYYY|MM|DD|YYYY|MM|DD}} (death date then birth date) --> | death_place       = | death_cause       = | buried            = | height            = | nationality       = | religion          = | residence         = | parents           = | spouse            = | children          = | occupation        = | alma_mater        = | signature         = }}   Microformat   গুপ্তচর
টেংরিবাদ () হল একটি জাতিগত এবং পুরানো রাজ্য তুর্কো - মঙ্গোলিক ধর্ম যা ইউরেশিয়ান স্টেপসে উদ্ভূত, লোক ওঝাবাদ , সর্বপ্রাণবাদ-এর উপর ভিত্তি করে এবং সাধারণত আকাশ দেবতা টেংরিকে কেন্দ্র করে । টেংরিকে সাধারণ অর্থে দেবতা হিসাবে বিবেচনা করা হত না, কিন্তু মহাবিশ্বের একটি মূর্তি। টেংরিস মতানুযায়ী জীবনের উদ্দেশ্য হল মহাবিশ্বের সাথে সামঞ্জস্যপূর্ণ জীবনযাপন করা। thumb|টেংরিবাদ ধর্মের প্রতীক  এটি ছিল তুর্কি, মঙ্গোল, বুলগার , জিওনগ্নু , হুন এবং সম্ভবত হাঙ্গেরিয়ানদের প্রচলিত ধর্ম এবং মধ্যযুগীয় কয়েকটি রাজ্যের রাষ্ট্রধর্ম : প্রথম তুর্কিক খাগানাতে , পশ্চিম তুর্কিক খাগানাতে , পূর্ব তুর্কি খাগানাতে , ওল্ড গ্রেট বুলগেরিয়া , প্রথম বুলগেরিয়ান , ভলগা বুলগেরিয়া , এবং পূর্ব তুরকিয়া (খাজারিয়া) , মঙ্গোল সাম্রাজ্য । ইরক বিটিগে , ভবিষ্যদ্বাণী সংক্রান্ত নবম শতাব্দীর পাণ্ডুলিপিতে, টেংরিকে তুরুক তাংরিসি (তুর্কিদের ঈশ্বর) হিসাবে উল্লেখ করা হয়েছে। অনেক শিক্ষাবিদদের মতে, টেংরিজম ছিল একটি প্রধানত বহু-ঈশ্বরবাদ ধর্ম যা সর্বপ্রাণবাদ শামানবাদী ধারণার উপর ভিত্তি করেএবং সাম্রাজ্যের সময়কালে, বিশেষ করে ১২-১৩ শতকের মধ্যে, টেংরিজম বেশিরভাগই একেশ্বরবাদ ছিল ।  আব্দুলকাদির ইনান যুক্তি দেন যে ইয়াকুত এবং আলতাই শামানবাদ প্রাচীন তুর্কি ধর্মের সম্পূর্ণ সমান নয়।   তথ্যসূত্র   বিষয়শ্রেণী:বহু-ঈশ্বরবাদ বিষয়শ্রেণী:এশীয় শামানবাদ বিষয়শ্রেণী:তুর্কি পুরাণ বিষয়শ্রেণী:এশিয়ায় নৃগোষ্ঠীগত ধর্ম বিষয়শ্রেণী:মঙ্গোল পুরাণ বিষয়শ্রেণী:মঙ্গোলীয় শামানবাদ বিষয়শ্রেণী:সাইবেরীয় শামানবাদ বিষয়শ্রেণী:টেংরিবাদ
thumb  এবেনেজার ফুলার মেইটল্যান্ড এফআরএস (২৩ এপ্রিল ১৭৮০ - ১ নভেম্বর ১৮৫৮) ছিলেন একজন ইংরেজ জমিদার এবং রাজনীতিবিদ।   জীবনের প্রথমার্ধ  মেইটল্যান্ড ছিলেন লন্ডনের একজন ব্যবসায়ী এবং ব্যাংক অফ ইংল্যান্ডের পরিচালক এবেনেজার মেইটল্যান্ড এবং তার স্ত্রী মেরির একমাত্র পুত্র, যিনি জন উইন্টারের কন্যা। ১৮০৭ সালে তিনি তার স্ত্রীর অবিবাহিত খালা সারা ফুলারের উইলের অনুযায়ী তার নাম পরিবর্তন করে এবেনেজার ফুলার মেইটল্যান্ড রাখেন, যিনি ১৮১০ সালে তাকে তার সম্পত্তি দান করেছিলেন।   কর্মজীবন  ১৮০৪ সালে মেইটল্যান্ড রিডিং ভলান্টিয়ার্সে লেফটেন্যান্ট-কর্নেল হিসেবে দায়িত্ব পালন করেন। তিনি ১৮০৭ সালে লস্টউইথিয়েল, ১৮১২ সালে ওয়ালিংফোর্ড এবং ১৮২৬ সালে চিপেনহ্যামের সংসদ সদস্য নির্বাচিত হন। ১৮৩০ সাল পর্যন্ত তিনি এই আসনে অধিষ্ঠিত ছিলেন। যদিও তিনি অ্যাবিংডনে নির্বাচনে পরাজিত হন। তিনি ১৮২৫-২৬ সালের জন্য বার্কশায়ারের শেরিফ এবং ১৮৩১-৩২ সালের জন্য ব্রেকনশায়ারের শেরিফ নিযুক্ত হন।  ফুলার মেইটল্যান্ড ১৮১৫ সাল থেকে তার মৃত্যুর আগ পর্যন্ত সাউথ সি কোম্পানির পরিচালক ছিলেন। এবং ১৮২৯ সালে রয়েল সোসাইটির ফেলো নির্বাচিত হন। লন্ডনের দুটি বৃহৎ বাড়ির পাশাপাশি, তিনি বার্কশায়ারের শিনফিল্ড পার্ক এবং পার্ক প্লেস, এসেক্সের স্ট্যানস্টেড মাউন্টফিচেটে স্ট্যানস্টেড হল, ব্রেকনশায়ারের বিল্ট ওয়েলসের কাছে গার্থ এবং কির্ককুডব্রাইটশায়ারের হাই বারক্যাপলে গ্রামীণ সম্পত্তির মালিক ছিলেন।  তিনি সাসেক্সের ব্রাইটনে মারা যান।  তথ্যসূত্র     বহিঃসংযোগ   (second record)  বিষয়শ্রেণী:রয়েল সোসাইটির সভ্য বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৫৮-এ মৃত্যু বিষয়শ্রেণী:১৭৮০-এ জন্ম
লেজারের সাহায্যে চক্ষু শল্যচিকিৎসা হচ্ছে এক প্রকার প্রতিসারক শল্যচিকিৎসা যা নিকটদৃষ্টি, দীর্ঘদৃষ্টি, অ্যাস্টিগম্যাটিজম সমস্যা ঠিক করার উদ্দেশ্যে পরিচালিত হয়। একে ইংরেজিতে লেজার অ্যাসিস্টেড ইন সিটু কেরাটমাইলিউসিস (Laser-ASsisted In situ Keratomileusis) বা সংক্ষেপে ল্যাসিক (LASIK) বলা হয়, যার বাংলা অনুবাদ "লেজারের সাহায্যে মূল অবস্থানে নেত্রস্বচ্ছ ক্ষোদন"। লেজারের সাহায্যে অস্ত্রোপচার একজন চক্ষু চিকিৎসক দ্বারা পরিচালিত হয় যিনি দৃষ্টি নিখুঁত করার উদ্দেশ্যে লেজার বা মাইক্রোকিরাটোম যন্ত্র ব্যবহার করে রোগীর চোখের নেত্রস্বচ্ছ তথা কর্নিয়ার আকার পরিবর্তন করেন। বেশিরভাগ মানুষের ক্ষেত্রে ল্যাসিক, চশমা ও কন্টাক্ট লেন্স ব্যবহারের একটি বিকল্প হিসেবে কাজ করে। ল্যাসিকের ফলে সৃষ্ট পরিবর্তন অপরিবর্তনীয়।  আলোকপ্রতিসারক কিরাটেক্টোমি (পিআরকে) এবং ল্যাসেক নামক আরও দুইটি দৃষ্টি সংশোধনীমূলক অস্ত্রোপচার ল্যাসিকের সাথে যথেষ্ট সাদৃশ্যপূর্ণ। এই সবগুলো প্রক্রিয়াতেই দৃষ্টির প্রতিসারক সমস্যা দূরকল্পে রশ্মীয় কিরাটেক্টোমি প্রক্রিয়া ব্যবহৃত হয়। যেসকল রোগীর মধ্যম থেকে উচ্চ মাত্রার নিকটদৃষ্টির সমস্যা রয়েছে বা চোখে সরু কোণা রয়েছে তাদের ক্ষেত্রে ল্যাসিক ও পিআরকে-এর মাধ্যমে সমস্যা কাটিয়ে ওঠা সম্ভব না হওয়ায়, ফ্যাকিক ইন্ট্রাওকুলার লেন্স এক ধরনের বিকল্প হতে পারে। ২০১৮ সাল পর্যন্ত ৯৫ লক্ষ আমেরিকান  এবং সারা পৃথিবীতে ১৯৯৫ থেকে ২০১৬ পর্যন্ত ৪ কোটি মানুষ ল্যাসিক করিয়েছেন। তবে মার্কিন যুক্তরাষ্ট্রে ল্যাসিক করানোর পরিমাণ উল্লেখযোগ্যভাবে, প্রায় ৫০% হ্রাস পেয়েছে। ২০০৭ সালে যেখানে ১৫ লক্ষ মানুষ ল্যাসিক করিয়েছেন সেখানে ২০১৫ সালে এসে তার পরিমাণ দাড়িয়েছিলো ৬,০৪,০০০। কর্নিয়া গবেষণাপত্র ২০০৭ থেকে ২০১১ পর্যন্ত ল্যাসিক বিষয়ে কতোবার গুগুল অনুসন্ধান করা হয়েছিলো তার হার বের করার চেষ্টা করে। তাদের গবেষণায় এই সময়ের মধ্যে ল্যাসিক বিষয়ক অনুসন্ধান ৪০% হ্রাস পেয়েছিলো। যুক্তরাজ্য ও ভারতের ক্ষেত্রেও একই রকম ফলাফল পাওয়া যায়; উভয় দেশেই ল্যাসিক সংক্রান্ত অনুসন্ধান যথাক্রমে ২২% ও ২৪% হ্রাস পায়। তবে কানাডায় এই সময়ের মধ্যে ল্যাসিক বিষয়ক অনুসন্ধান ৮% বৃদ্ধি পায়। জনসাধারণের মাঝে ল্যাসিক বিষয়ক আগ্রহ কমার জন্য বেশ কতোগুলো কারণ দায়ী। এর মধ্যে রয়েছে প্রতিসারক শল্যচিকিৎসার উত্থান, ২০০৮ সালের অর্থনৈতিক মন্দা, এবং এফডিএ কর্তৃক ২০০৮ সালে প্রকাশিত ল্যাসিক বিরোধী প্রেস বিজ্ঞপ্তি, ইত্যাদি।   তথ্যসূত্র    বহিঃসংযোগ    What is LASIK? – Food and Drug Administration  Laser Eye Surgery – United States National Library of Medicine  Ectasia After LASIK on EyeWiki  বিষয়শ্রেণী:লেজার চিকিৎসাবিজ্ঞান বিষয়শ্রেণী:চক্ষু শল্যচিকিৎসা বিষয়শ্রেণী:১৯৮৯-এ প্রবর্তন